มีเพศสัมพันธ์เมื่อวันที่ 23 พ.ย.64 กินยาคุมฉุกเฉิน 24 พ.ย.64 มีอีกครั้ง แต่ไม่ได้ป้องกันหลั่งนอก เพราะเช็คจากแอพ Flo เป็นช่วงปลอดภัย และมีอีกที่วันที่ 2 ธ.ค.64 หลั่งนอก วันที่4 ธ.ค.64 ประจำเดือนต้องมาแล้ว แต่ไม่มา เช้าวันที่ 5 ธ.ค.64 ตรวจแล้วขึ้น 1 ขีด (ก่อนหน้านี้ประจำเดือนมาไม่ปกติเพราะกินยาคุมฉุกเฉิน จะมาเร็วกว่าปกติ) รอบนี้มีโอกาสมั้ยคะหรือเป็นผลจากยาคุมฉุกเฉิน
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้หลังการใช้ยาคุมฉุกเฉิน รอบเดือนอาจคลาดเคลื่อนได้ แต่ไม่ควรเกิน 35 วันจากรอบก่อนค่ะถ้าเกินกว่านี้ถือว่าช้าไปแล้ว ควรจะต้องยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป